De Havilland Vampire
Historia

Vampiren suunnittelu alkoi kokeellisena hankkeena toisin kuin Gloster Meteor -lentokoneen suunnittelu, jonka tavoite oli alun perin hävittäjäkone toiseen maailmansotaan vastineeksi Messerschmitt Me 262 -suihkuhävittäjälle. Vampiren ensimmäinen spesifikaatio oli E6/41 vuonna 1941. Koneen suunnittelu alkoi DH-100-numerolla vuoden 1942 puolivälissä eli kaksi vuotta Gloster Meteorin suunnittelun alun jälkeen.
Alussa projektinimi oli "Spider Crab". De Havilland hyödynsi koneen rakenteissa Mosquito-hävittäjäkoneesta kertynyttä vaneriosaamistaan. Yksimoottorisesta Vampiresta tuli viimeinen hävittäjäkone, jossa rakenne oli puu-metalli-komposiittirakenne. Koneen runko oli valmistettu kahdesta koivuvanerikerroksesta, joiden välissä oli balsatäyte. Painon säästämiseksi runkorakenteeksi valittiin kaksoispuomirunko, rakenteellisen yksinkertaisuus oli syynä siihen, että koneen siipi oli suora.
Koelentäjä Geoffrey de Havilland lensi ensimmäisen prototyypin LZ548/G 30. syyskuuta 1943 Hatfieldissä eli vain kuusi kuukautta Meteorin koelentojen jälkeen. Tuotantoon versio Mark I ehti huhtikuussa 1945. Useimmat koneet rakennettiin English Electric Aircraft-tehtaalla, koska De Havillandin oma tehdas oli vielä sotatuotannon takia ylikuormitettu.
Vampire muistuttaa huomattavan paljon samaan aikaan suunnittelun alla ollutta Focke-Wulf Flitzer -konetta. Focke-Wulfin suunnittelutoimistossa hämmästyttiin koneiden samankaltaisuuksia, vaikka syynä tähän oli sattuma: kumpikin suunnittelutoimisto oli toisistaan tietämättä kohdannut samanlaisia ongelmia ja keksinyt samanlaisia ratkaisuja.
Vampire saavutti aikanaan monia ennätyksiä. Se oli muun muassa RAF:n ensimmäinen kone, joka ylitti 500 mph nopeuden. Se oli myös ensimmäinen lentotukialukselta noussut ja laskeutunut suihkukone. Modifioitu RAF:in Vampire teki 3. joulukuuta 1945 laskun HMS Ocean -lentotukialukselle. Vuonna 1948 John Cunningham saavutti koneella silloisen korkeusennätyksen, 59 446 jalkaa (18 119 m).
Tyypin ensimmäinen moottori oli Halford H1 (myöhemmin nimellä Goblin), joka tuotti 2 100 lb (9,3 kN) työntövoiman.
Frank Halfordin suunnittelemaa moottoria de Havilland valmisti itse. Myöhemmät MkI-versiot käyttivät Goblin 2- ja Mk3 versio Goblin III-moottoreita. Ensimmäiset tuotantokoneet lensivät lokakuussa 1948 ja viimeiset toimitettiin kesäkuussa 1949.
Britannian kuninkaallisen laivaston ensimmäiseksi suihkukonemalliksi tuli Vampiren tukialusversio F20. Sea Vampiren moottorin tehottomuus teki kuitenkin lentotukialusnousuista vaikeita, joten koneet palvelivat pääasiassa T22-koulutuskoneina 1950-luvulle. Laivaston käyttämä de Havilland Venom -pommikone oli kehitelmä Vampiresta.
Useita Vampireja muunnettiin malliksi F21, joissa oli vahvistettu alaosa. Niillä tehtiin niin sanottuja "flexi-deck" laskeutumiskokeiluja HMS Warriorilla. Koneista poistettiin laskutelineet ja ne laskeutuivat mahalleen kumiselle lentokannelle. Vaikka kokeet sinänsä onnistuivatkin, ideaa ei otettu käyttöön.
Viimeinen Vampiren muunnos oli Mk11, kaksipaikkainen koulukone. Sen ensilento tapahtui vuonna 1950. Koulukoneet perustuivat yöhävittäjän koulukoneversioon. Koulukoneita rakennettiin noin 800 kappaletta.
Konetta myytiin ainakin seuraaviin maihin: Australia, Kanada, Suomi, Ranska, Intia, Uusi-Seelanti, Norja, Ruotsi, Sveitsi. Lisäksi käytettyjä yksilöitä myytiin edelleen maihin, jotka eivät olleet ostaneet niitä suoraan, esimerkiksi ruotsalaisia Vampire-koneita myytiin Etelä-Amerikkaan. Vampirea rakennettiin lähes 4 400 (?) kappaletta, joista neljäsosa lisenssillä ostajamaissa. Vampiren tullessa Suomeen 1953 niitä oli käytössä 17 maassa. Ruotsin ilmavoimilla oli vuosina 1946–1968 käytössä kaikkiaan 380 Vampire-hävittäjää ja 57 kaksipaikkaista Vampirea. Viimeisin käyttäjä oli Sveitsi, jossa tyyppi oli koulutuskäytössä vielä 1990-luvulla.
| de Havilland Vampiret> tyyppi | de Havilland Vampiret> valmistusmäärä | de Havilland Vampiret> moottori | de Havilland Vampiret> käyttö | de Havilland Vampiret> muuta | de Havilland Vampiret>  | de Havilland Vampiret>  | de Havilland Vampiret>  | de Havilland Vampiret>  | de Havilland Vampiret>  | de Havilland Vampiret>  | de Havilland Vampiret>  | de Havilland Vampiret>  |
| --- | --- | --- | --- | --- | --- | --- | --- | --- | --- | --- | --- | --- |
| DH100, alun perin Spider Crab | 3 prototyyppiä | 2,700 lbst DH Goblin 1 | prototyyppi |  |  |  |  |  |  |  |  |  |
| DDH Vampire F.1 | 40 | 2,700 lbst DH Goblin 1 |  |  |  |  |  |  |  |  |  |  |
| DDH Vampire F.1 | 134 | 3,100 lbst Goblin 2 |  |  |  |  |  |  |  |  |  |  |
| DDH Vampire F.1, Ruotsissa J28A | 70 | 3,100 lbst Goblin 2 | Ruotsin ilmavoimat |  |  |  |  |  |  |  |  |  |
| DH Vampire Mk 2 | 2 | 4,500 lb Rolls-Royce Nene | prototyyppejä | Australian ilmavoimien Vampire FB.30:n prototyyppejä  |  |  |  |  |  |  |  |  |
| DH Vampire F.3 | 2 |  | prototyyppejä | lentoonlähtömassa korotettu 11,970 lb:een.  |  |  |  |  |  |  |  |  |
| DH Vampire F.3 | 96 |  |  | lentoonlähtömassa korotettu 11,970 lb:een.  |  |  |  |  |  |  |  |  |
| DH Vampire F.3 | 86 |  | Kanadan ilmavoimat | lentoonlähtömassa korotettu 11,970 lb:een.  |  |  |  |  |  |  |  |  |
| DH Vampire F.3 | 20 |  | Norjan ilmavoimat | lentoonlähtömassa korotettu 11,970 lb:een.  |  |  |  |  |  |  |  |  |
| DH Vampire FB.5 | 521 | 3,100 lbst Goblin 2 | Ranskan ilmavoimat | hävittäjäpommittaja  |  |  |  |  |  |  |  |  |
| DH Vampire FB.5 | 67 | 3,100 lbst Goblin 2 | Ranskan ilmavoimat | 67 esikoottu Yhdistyneessä kuningaskunnassa, hävittäjäpommittaja  |  |  |  |  |  |  |  |  |
| DH Vampire FB.5 | 183 | 3,100 lbst Goblin 2 | Ranskan ilmavoimat | koottu Ranskassa, hävittäjäpommittaja  |  |  |  |  |  |  |  |  |
| DH Vampire FB.5 SNCASE SE535 Mistral , FB.52 | 247 | 5,000 lbst Hispano-built RR Nene 102 | Ranskan ilmavoimat | koottu Ranskassa, hävittäjäpommittaja  |  |  |  |  |  |  |  |  |